Իմպիչմենտ, համավարակ, ընտրություններ. պատմական 2020-ը ԱՄՆ կոնգրեսում 
ԱՄՆ նախագահի իմպիչմենտից մինչև ԱՄՆ պատմության մեջ ամենամեծ օգնության փաթեթը. 2020 թվականին ամերիկացի օրենսդիրները զբաղված էին անգամ այն դեպքում, երբ կորոնավիրուսի համաճարակի պատճառով շատերը ստիպված էին աշխատել և քվեարկել հեռակա կարգով: 
ԱՄՆ նախագահ Դոնալդ Թրամփի իմպիչմենտի գործընթացը զբաղված պահեց ԱՄՆ Կոնգրեսին 2020 թվականի առաջին իսկ օրերից: Ընտրված փոխնախագահ, սենատոր Քամալա Հարիս. «Դոնալդ Թրամփը կարող է խուսափել իր պաշտոնական դիրքը չարաշահելու պատասխանատվությունց»: Ամերիկյան պատմության մեջ սենատի իմպիչմենտի երրորդ քննության արդյունքում Թրամփը մեղադրվում էր Ուկրաինային տվող օգնությունը շահակելու մեջ, ի վնաս իր քաղաքական հակառակորդ Բայդենի: Այդուհանդերձ, նախագահը ի վերջո արդարացվեց: Ջորջ Վաշինգտոնի համալսարանի վերլուծաբան Քեյսի Բուրգաթի խոսքով՝ «Թեև պատմությունը չի հիշի, թե ինչ պատճառով է հենց այս նախագահին իմպիչմենտ հայտարարվել, բայց կարծում եմ, որդեմոկրատները փորձում էին հիմքեր ստեղծել առ այն, որ այս նախագահը արժանի էր իմպիչմենտի»: Կորոնավիրուս համաճարակը, սակայն, արագ ճնշեց քաղաքական բանավեճերը: Մարտի վերջին վիրուսի տարածումը կանխելու արգելափակումները վտանգել էին ԱՄՆ-ի տնտեսությունը՝ մղելով Կոնգրեսին ընդունել Ամերիկայի պատմության մեջ ամենամեծ օգնության փաթեթը: ԱՄՆ ներկայացուցիչների պալատի խոսնակ Նենսի Փելոսի. «Մարդկանց կյանքերը վտանգված են: Հիմա քաղաքականություն խաղալու ժամանակը չէ»: 3 տրիլիոն դոլար արժողությամբ օգնության փաթեթի հաստատունը 2020-ի կոնգրեսում երկու կողմերի համաձանության եզակի դրվագներից էր: Վերլուծաբան Քեյսի Բուրգաթը կարծում է, որ երբ Կոնգրեսը ցանկանում է ինչ-որ բան անել, ապա կարող է, եթե դա անգամ աներևակայելի թանկ փաթեթի հաստատումն է, որը բազմաթիվ դրույթներով առնչվում է տնտեսության բոլոր ոլորտներին: Բայց Կոնգրեսը դժվարացավ աշխարանքի նոր մեթոդներ մշակել համավարակի պայմաններում: Ամերիկյան համալսարանի վերլուծաբան Մոլի Օռուրկի խոսքով՝ Միացյալ Նահանգների Կոնգրեսը իր աշխատանքային գործընթացում ամենամինիմալ փոփխություններ գործարկած հաստատությւոննետից էր: Հունիսին ոստիկանի ծնկի տակ մահացած Ջորջ Ֆլոյդի դեպքի առթիվ համապետական բողոքների ֆոնին օրենսդիրները չկարողացան ընդունել ոստիկանության բարեփոխումների առաջարկը: Հանրապետական Սենատոր Թիմ Սքոթ. «Երկիրը մեզ առաջնորդելու հնարավորություն տվեց, իսկ մյուս կողմի իմ ընկերները պարզապես ասացին՝ ոչ»: Երկրում հիասթափությունը շարունակվեց, քանի որ ամիսներ շարունակ օրենսդիրները ձախողում էին համաձայնության գալ կորոնավիրուսային օգնության մեկ այլ փաթեթի շուրջ: Դեմոկրատների 3 տրիլիոն դոլար արժողությամբ ծրագրի շուրջ օրինագիծը ձախողվեց Սենատում, հանրապետականները նախազգուշացնում էին ավելորդ ծախսերի մասին: Սենատի մեծամասնության ղեկավար Միթչ Մաքքոնել. «Չեմ կարծում, որ ներկայիս իրավիճակը պահանջում է բազմատրիլիոն փաթեթներ: Կարծում եմ, որ այն պետք է բարձր նպատակային լինի»: Հոկտեմբերին դատավոր Էմի Քոնի Բարեթը հանրապետական մեծամասնության կողմից հաստատվեց ԱՄՆ Գերագույն դատարանում՝ չնայած դեմոկրատականների առարկություններին: Սենատի փոքրամասնության ղեկավար Չակ Շումեր. «Սենատի հանրապետական մեծամասնությունը որոշեց հաստատել նրա ցմահ նշանակումը` ի հակառակ ժողովրդի կամքի, երկրում ընթացող նախագահական ընտրապայքարի ժամանակ»: Իսկ ընտրությունները որոշեցին Սպիտակ տան հաջորդ բնակչին՝ դեմոկրատ Ջո Բայդենին: Սակայն 2020 թվականն ավելի անորոշ ավարտվեց ԱՄՆ Կոնգրեսում: Ջորջիայի Սենատի երկու տեղերի հունվարինկայանալիք երկրորդ ընտրությունները կորոշեն, թե որ կուսակցությունն է վերահսկելու Սենատը առաջիկա երկու տարիներին: